- 9.2.2. Pārbaudīti un vērtēti tiek visu to pretendentu tehniskie piedāvājumi, kuri izturējuši piedāvājumu noformējuma pārbaudi un pretendentu atlasi.
- 9.2.3. Iepirkumu komisija izvērtē katra pretendenta iesniegtā tehniskā piedāvājuma atbilstību konkursa nolikuma un tehniskās specifikācijas prasībām un pārbauda, vai tehniskajā piedāvājumā ir iekļauti visi tehniskajā specifikācijā noteiktie tehniskie palīglīdzekļi.
- 9.2.4. Ja pretendenta tehniskajā piedāvājumā nebūs iekļauts kāds no tehniskajā specifikācijā noteiktajiem tehniskajiem palīglīdzekļiem, pretendenta piedāvājums tiks noraidīts.
- 9.2.5. Tehnisko piedāvājumu vērtēšanas laikā konstatētās neatbilstības konkursa nolikuma un tehniskās specifikācijas prasībām iepirkumu komisija fiksē iepirkumu komisijas sēdes protokolā.
- 9.3. Finanšu piedāvājumu vērtēšana:
- 9.3.1. Pretendentu finanšu piedāvājumu vērtēšanu iepirkumu komisija veic slēgtā sēdē pēc pretendentu tehnisko piedāvājumu vērtēšanas.
- 9.3.2. Pārbaudīti un vērtēti tiek visu to pretendentu finanšu piedāvājumi, kuri izturējuši tehnisko piedāvājumu vērtēšanu.
- 9.3.3. Finanšu piedāvājumu vērtēšanas laikā iepirkumu komisija pārbauda vai pretendentu piedāvātās cenas atbilst iepirkuma nolikuma prasībām.
- 9.3.4. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53. panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.
- 9.3.5. Ja kāda no pretendenta piedāvātajām cenām pārsniegs iepirkuma tehniskajā specifikācijā noteikto bāzes cenu ar PVN, tad pretendenta piedāvājums tiks noraidīts.
- 9.3.6. Ja kāda no pretendenta piedāvātajām cenām būs zemāka par iepirkuma tehniskajā specifikācijā noteikto bāzes cenu, līgums ar pretendentu tiks slēgts par piedāvāto cenu.
- 10. Pretendentu, kuriem piešķiramas vispārīgās vienošanās un līguma slēgšanas tiesības, apstiprināšana
- 10.1. Iepirkums paredz vispārīgās vienošanās un pakalpojuma līguma (turpmāk - Līgums) noslēgšanu ar tiem iepirkuma pretendentiem, kuriem iepirkumu komisija atbilstoši nolikuma 8. punktā noteiktajam ar lēmumu būs piešķīrusi vispārīgās vienošanās un līguma slēgšanas tiesības.
- 10.2. Attiecībā uz pretendentu, kuram saskaņā ar iepirkuma nolikumā noteikto būtu piešķiramas vispārīgās vienošanās slēgšanas tiesības, pirms lēmuma par vispārīgās vienošanās slēgšanas tiesību piešķiršanu pieņemšanas, iepirkuma komisija veic pretendenta izslēgšanas noteikumu pārbaudi saskaņā ar PIL 42.pantā noteikto.
- 10.3. Ja, veicot pārbaudi, iepirkuma komisija konstatē PIL 42.panta pirmās daļas izslēgšanas gadījumus, tā rīkojas atbilstoši PIL 42. panta attiecīgās daļas nosacījumiem.
- 10.4. Iepirkuma uzvarētājiem vispārīgā vienošanās un Līgums ar pasūtītāju jānoslēdz ne vēlāk kā 5 (piecu) darba dienu laikā pēc nogaidīšanas termiņa beigām.

## VI NOSACĪJUMI ATTIECĪBĀ UZ VISPĀRĪGĀS VIENOŠANĀS UN PAKALPOJUMU LĪGUMU SLĒGŠANU

- 11. Lai noslēgtu vispārīgo vienošanos un Līgumu, pasūtītājs rakstveidā uzaicina konkursa uzvarētājus konkrētā laikā ierasties uz vispārīgās vienošanās un Līguma parakstīšanu .
- 12. Iepirkuma uzvarētājiem , līdz vispārīgās vienošanās un Līguma parakstīšanai, jāiesniedz Vaivaru TPC savu datoru IP adreses, un darbinieku saraksts , kuri, saskaņā ar visu Pasūtītāja organizēto iepirkumu rezultātiem, strādās ar Vaivaru TPC datubāzi "Individuāli izgatavojamo tehnisko palīglīdzekļu uzskaites datubāze", vai šī informācija rakstveidā jāiesniedz pasūtītājam Vaivaru TPC ierodoties uz vispārīgās vienošanās un Līguma parakstīšanu.